NaiveNeuron/SloPal huggingface dataset:
Malatinec, Roman, poslanec NR SR (2024-01-16):
Hlasovali sme o pripomienkach prezidentky Slovenskej republiky a o pozmeňujúcom a doplňujúcom návrhu. Pán predseda, dajte, prosím, hlasovať o tom, že prerokujeme návrh zákona v treťom čítaní ihneď.
P. Paška, predseda NR SR: (2008-02-05):
Takže teraz, dámy a páni, pristúpime k návrhu na voľbu člena Rady Slovenskej televízie na funkčné obdobie do 31. marca 2008. Chcem vás informovať, dámy a páni, že Slovenský syndikát novinárov ako navrhovateľ listom zo 4. februára oznámil, že po dohode s kandidátkou Gabrielou Rothmayerovou berie späť jej kandidatúru na členku rady. Na základe vyhlásenia výsledkov volieb a odporúčania gestorského výboru do druhého kola postupujú všetci kandidáti, ktorí neboli zvolení. Ide o kandidátov: Stanislavu Benickú, Pavla Dinku, Richarda Herrgotta a Annu Miklovičovú. Ešte pripomeniem, že na každom hlasovacom lístku je potrebné pri každom mene a priezvisku kandidáta označiť jednu z alternatív, za ktorú hlasujete. Platný je hlasovací lístok, na ktorom je označená len alternatíva „za“ u jedného kandidáta. Prosím teraz overovateľov, aby sa ujali svojej funkcie a dohliadali na priebeh voľby. Súčasne ich prosím, aby hlasovali ako prví. Pristúpime teraz k vykonaniu tajného hlasovania. Ešte vám chcem oznámiť, že na základe vedenia poslaneckých klubov vzhľadom na predpokladanú dĺžku tajnej voľby, ako aj sčítania hlasovacích lístkov a predpoklad, že to bude trvať do 19.00 hodiny, po vykonaní tajnej voľby, tak ako sme sa dohodli, preruším rokovanie 19. schôdze a budeme v riadnom programe pokračovať ďalším bodom o 9.00 hodine ráno. Ďakujem. Pani poslankyne, páni poslanci, chcem poprosiť skrutátorov z radov opozície, aby prišli do miestnosti, kde sa vykonávajú tajné voľby, aby sme mohli začať tajnú voľbu. (Akt tajného hlasovania.)
Petrík, Simona, poslankyňa NR SR (2024-06-14):
Ďakujem pekne. Vážený pán predsedajúci, vážené panie poslankyne, páni poslanci, v súlade s § 73 zákona o rokovacom poriadku som bola výborom určená za spravodajkyňu k návrhu zákona, ktorý je uvedený pod tlačou 341, a teda predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií a Ministerstva hospodárstva Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 340 z 27. mája 2024 navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 6. septembra 2024 a v gestorskom výbore do 9. septembra 2024. Prosím, pán predsedajúci, otvorte všeobecnú rozpravu.
B. Bugár, podpredseda NR SR: (2004-02-03):
(Hlasovanie.) Prítomných 130 poslancov, za 129, nehlasoval 1. Konštatujem, že tieto body zo spoločnej správy sme schválili. Nech sa páči. J. Hurban, poslanec: Ďalej budeme hlasovať spoločne o bodoch zo spoločnej správy. Body 23 až 26 a body 43 až 45 s tým, že gestorský výbor odporúča neschváliť.
Mezenská, Helena, poslankyňa NR SR (2012-06-26):
Vážená pani predsedajúca, vážené pani poslankyne, páni poslanci, predseda Národnej rady Slovenskej republiky rozhodnutím z 28. mája 2012 č. 46 pridelil správu o činnosti a hospodárení Úradu pre reguláciu sieťových odvetví za rok 2011 pod tlačou 47 na prerokovanie vo výbore vrátane v gestorskom výbore do 18. júna 2012: Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre hospodárske záležitosti. Za gestorský výbor určil výbor Národnej rady Slovenskej republiky pre hospodárske záležitosti. Výbor Národnej rady Slovenskej republiky pre financie a rozpočet rokoval o návrhu 13. júna 2012 a uznesením č. 30 odporučil Národnej rade Slovenskej republiky správu schváliť. Výbor Národnej rady Slovenskej republiky pre hospodárske záležitosti rokoval o návrhu 12. júna 2012 a uznesením č. 28 odporučil Národnej Slovenskej republiky správu schváliť. Gestorský výbor na základe stanovísk príslušných výborov a poslancov gestorského výboru vyjadrených v rozprave odporúča Národnej rade Slovenskej republiky správu o činnosti a hospodárení Úradu pre reguláciu sieťových odvetví za rok 2011 schváliť. Spoločná správa výborov Národnej rady Slovenskej republiky o prerokovaní správy o činnosti a hospodárení Úradu pre reguláciu sieťových odvetví za rok 2011 bola schválená uznesením z 18. júna 2012 č. 42. Týmto uznesením výbor poveril spoločného spravodajcu, aby informoval o výsledku rokovania výborov, odôvodnil návrh a stanovisko gestorského výboru uvedené v spoločnej správe a predniesol návrh uznesenia Národnej rady Slovenskej republiky. Vážená pani predsedajúca, otvorte, prosím, rozpravu.
Paška, Pavol, predseda NR SR (2012-09-11):
Prepáčte, pán minister. Dámy a páni, ja vás poprosím, otvorili sme rokovanie. Rokujeme o vládnom návrhu zákona v druhom čítaní. Poprosím všetkých tých, ktorí nechcú venovať pozornosť návrhu, ktorý prednáša pán minister spravodlivosti, aby radšej odišli z rokovacej sály. Nech sa páči, pán minister.
Laurenčík, Milan, podpredseda NR SR (2020-09-16):
Ďakujem, pán minister, prosím, zaujmite miesto pre navrhovateľa. Teraz dávam slovo spravodajcovi, ktorého určil navrhnutý gestorský výbor pre sociálne veci, pánovi poslancovi Petrovi Cmorejovi. Nech sa páči, máte slovo.
Lebocký, Tibor, poslanec NR SR (2015-05-06):
Nebol podaný žiadny pozmeňujúci návrh. Nebol podaný.
M. Číž, podpredseda NR SR: (2007-02-06):
(Hlasovanie.) Prítomných 114 poslancov, za 92 poslancov, zdržalo sa 16 poslancov, nehlasovalo 6. (Hlasy z pléna.) Ak vám rozumiem, sú nejaké zásadné výhrady voči tomuto spôsobu hlasovania? A v čom majú spočívať? Môže to niekto vyjadriť? (Hlasy z pléna.) Hlasovali sme okrem štyroch podbodov... (Hlasy v sále.) Páni kolegovia, len kľud teraz. Pokiaľ ide o racionálne výhrady, snažím sa vám rozumieť. Pán spravodajca pri bode 17, ktorý má 5 alebo 6 podbodov, tak povedal, že nemáme hlasovať o štyroch bodoch, vzhľadom na to, že o tých má iný pozmeňujúci návrh. A o tej zvyšnej časti sa hlasovalo za. Je to úplne čisté, prekonzultoval sa tento návrh predtým. Nemyslím si, že by bol problém. Ak bude akýkoľvek problém, je možné vzniesť námietku, budeme to, samozrejme, veľmi pozorne počúvať. Ale je to prekonzultované, konzultovalo sa o tom aj s legislatívnym odborom, je to úplne v poriadku. V bode 17 sa menia jednotlivé ustanovenia tuším ja neviem § 28. A je nový návrh. Čiže sa teraz nehlasuje o tých súčastiach, ale hlasuje sa o súčastiach pod číslami tuším 3 a 6. To je úplne v poriadku. Budeme pokračovať ďalej.
Susko, Boris, poslanec NR SR (2015-11-26):
Teraz dajte hlasovať o pozmeňujúcom návrhu, ktorý predložila pani podpredsedníčka Jurinová.
P. Paška, predseda NR SR: (2010-03-02):
Máte slovo, pán podpredseda vlády.
Pellegrini, Peter, predseda NR SR (2015-12-15):
Ďakujeme veľmi pekne. Pán predseda výboru Blaha.
Ďuriš Nicholsonová, Lucia, podpredsedníčka NR SR (2017-06-14):
Otváram všeobecnú rozpravu. Písomne sa neprihlásil nikto, pýtam sa teda, či sa chce niekto prihlásiť ústne. Končím možnosť prihlásiť sa do rozpravy. Do rozpravy sa prihlásil pán poslanec Sopko, nech sa páči.
Puci, Róbert, poslanec NR SR (2021-05-12):
Ďakujem pekne. Pán kolega Kremský, vo svojom vystúpení ste spomínali, že máte pocit, že tento zákon pôvodný z roku 2019 bol robený ako bič na obchodníkov, že obchodníci boli braní ako nejakí verejní nepriatelia. Osobne si to nemyslím a skúste sa stretnúť nielen s obchodníkmi, skúste sa stretnúť aj s tými výrobcami, aby vám povedali, aké mali problémy pred tým rokom 2019, a potom možno pochopíte, prečo tento zákon bol prijatý.
Laurenčík, Milan, podpredseda NR SR (2020-12-09):
... to bude druhé skrátené, takže toto prvé, musíme dať slovo spravodajcovi. Prosím vás, aby ste zaujali miesto pre navrhovateľa. Ja teraz dávam slovo členovi ústavnoprávnemu výboru pánovi poslancovi Ondrejovi Dostálovi, aby informoval Národnú radu o výsledku prerokovania návrhu vlády vo výbore. Pán poslanec, nech sa páči, máte slovo.
Paška, Pavol, predseda NR SR (2014-09-17):
(Hlasovanie.) 85 prítomných, 81 bolo za, 1 sa zdržal, 3 nehlasovali. Tieto body sme schválili.
P. Hrušovský, predseda NR SR: (2003-07-04):
Chcem vás informovať, že o ospravedlnenie svojej neúčasti na dnešnom rokovacom dni požiadali pán podpredseda Národnej rady Veteška a páni poslanci Blajsko, Danko, Soboňa, panie poslankyne Bollová a Brestenská. Na zahraničnej pracovnej ceste je pani poslankyňa Belohorská. Včera sme prerokovali v druhom čítaní viacej návrhov, skončila rozprava, teraz odporúčam, aby sme v prvej časti štvrtého rokovacieho dňa 15. schôdze Národnej rady najskôr odhlasovali prerokované návrhy z tretieho dňa rokovania 15. schôdze Národnej rady, po ich odhlasovaní aby sme pokračovali v programe tak, ako je uvedený v ďalšej časti schváleného rokovania 15. schôdze Národnej rady. Ešte predtým, ako pristúpime k hlasovaniu, pán poslanec Hort sa hlási.
Žiga, Peter, podpredseda NR SR (2024-09-13):
Pani poslankyňa Plaváková.
Schlosár, Rastislav, poslanec NR SR (2022-03-17):
Ja by som chcel poukázať ešte na jedno ďalšie nové, zásadné oprávnenie, ktoré polícia získa, ak parlament schváli túto novelu zákona o Policajnom zbore, a ktorá, ktoré samo osebe jednak umožní potláčať politických oponentov tejto vlády a v podstate buduje zo Slovenska policajný štát. Hovorím konkrétne o novom oprávnení použiť informačno-technické prostriedky už nielen pri odhaľovaní presne vymedzených trestných činov alebo v rámci boja proti terorizmu, ako je tomu doteraz, ale po novom aj v prípade boja proti extrémizmu. Nie proti trestnému činu extrémizmu, ktorý máme v Trestnom zákone, ale proti extrémizmu vo všeobecnosti. A my všetci dobre vieme, že legálna definícia extrémizmu ako takého nikde v žiadnom zákone momentálne neexistuje a dá sa vykladať v podstate podľa svojvôle a ľubovôle tých, ktorí budú o tom rozhodovať. To znamená, že polícia získa oprávnenie odpočúvať telefóny, sledovať maily, otvárať listy či niekoho tajne nahrávať, v podstate všetkých občanov Slovenskej republiky, ktorých označí za extrémistov, hoci to môžu byť osoby, ktoré sú celkom bezúhonné a ktoré neboli nikdy trestne stíhané, či dokonca nie sú ani podozrivé z akéhokoľvek trestného činu, len budú policajtami označení za extrémistov a na základe tohto budú sledovaní. Toto oprávnenie teda je absolútne, totálne zneužiteľné proti všetkým politickým oponentom, ktorých táto vláda a jej teda policajné zložky označia za extrémistov, čo sa môže veľmi ľahko stať. A naozaj platí, že toto, tento, táto novela zákona aj na základe toho, čo hovoril kolega Kotleba, aj na základe toho, čo hovorím ja, vôbec nie je o nejakej demokracii, ale je to len ďalší krok k tomu, že sa tu na Slovensku buduje systematicky novodobá totalita.
Laššáková, Jana, podpredsedníčka NR SR (2013-03-13):
Vážené panie poslankyne, páni poslanci, prosím vás pekne, aby sme pred samotným hlasovaním, aby ste si vytiahli karty vzhľadom k tomu, že bol problém s technickým zariadením, aby sme potom mohli hlasovať. Poprosím vás vytiahnuť karty. Dobre? Všetci ste si vytiahli karty, páni poslanci? Vložíme späť karty... (Smiech v sále.) ... a budeme pokračovať v prerušenom rokovaní hlasovaním v druhom čítaní o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy (tlač 338). Teraz dávam slovo spoločnému spravodajcovi z výboru pre verejnú správu a regionálny rozvoj poslancovi Tiborovi Glendovi, aby hlasovanie uvádzal. Nech sa páči, pán poslanec. (Hlasovanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov , tlač 338.)
B. Bugár, podpredseda NR SR: (2005-10-25):
Teraz vyhlasujem krátku prestávku, aby mohli pracovníci výpočtovej techniky zabezpečiť hlasovacie zariadenie a kartu pánovi poslancovi Kuljačekovi. (Technická prestávka.) (Po prestávke.)
Číž, Miroslav, poslanec NR SR (2016-09-13):
Ďakujem pekne. No možno by som ani nemal sa vyjadriť k vám, pán poslanec, pretože to bol druhý normálny, tuším, príspevok vôbec, čo som tu počul pri tomto rokovaní. Slušný, zmysluplný, vecný. Povedali ste, o čom vám ide, povedali ste svoje stanoviská. Na čo chcem upozorniť len, predsa len, viete, jedného štandardu ste sa dopustili. Hovoríte, že už tu vedieme tretí deň zástupnú rozpravu. Veď doteraz ste nás vyzývali, že máme vystupovať. Vystúpili sme dvaja, pokiaľ viem, ja a predseda parlamentu. Kto vedie tú zástupnú rozpravu? Kto vedie tú nekvalitnú rozpravu? Tú rozpravu, ktorá k ničomu nevedie? To je taká zásadná otázka. No a potom vzhľadom na ten úvod, no faktom je, že ten rokovací poriadok uvádza expressis verbis, že poslanec hovorí z pamäti spravidla, teda z pamäti s použitím pomôcok, takže neviem, ten úvod, ktorý ste spomínali, ale vôbec na tom netrvám, možno ste považovali za potrebné ten text povedať presne tak, jak ste ho povedali, je to v poriadku. Len naozaj s tou zástupnou rozpravou to nemôžme tak brať. Práve je, len to som chcel oceniť v svojom diskusnom príspevku, že si uvedomujete, že racionalita, zmysluplnosť rokovania je sledovanou hodnotou. Je sledovanou hodnotou a musím hľadať prostriedky, ako urobíme. Čiastočne tým, že sami budeme rozmýšľať ako vystupujeme, je ten problém aj sebaovládania, sebaregulácie ako dosť frekventovaný ako v odbornej literatúre na túto tému a samozrejme potom musíme vytvoriť aj niektoré inštitucionálne a možno aj právno-regulačné nástroje na to. A že o tom sa dá diskutovať normálne, pokojne, vecne. A nepochybne k tomu potrebujeme skúsenosti z iných parlamentov. Nepochybne potrebujeme zistiť, čo sa v daných veciach, ako vyzerajú regulatíva inde, tak aby sa o niečom mohlo povedať, že je, alebo nie je demokratické. Ďakujem vám.
Kadúc, Miroslav, poslanec NR SR (2015-12-02):
Ďakujem veľmi pekne. Pani predsedajúca, dovoľte mi sa pridať možno k tomu apelu a v dobrom tiež, lebo kvôli nejakému precedensu do budúcna, aby sme zbytočne možno nevytvárali niečo, čo... (Reakcia predsedajúcej.) A ja kľudne aj počkám alebo prerušme to na pár minút. (Prerušenie vystúpenia predsedajúcou.)
Laurenčík, Milan, podpredseda NR SR (2022-03-30):
Pán poslanec, neprináleží mi komentovať, ale keď ste ma oslovil, tak vám poviem, že nerozumiete tomu jedine preto, pretože keď tu vystupoval pán minister, tak ja som tu za týmto pultom nesedel a bol tu váš alebo teda predchodca vašej strany pán Blanár. Takže on by to mal urobiť, tak ako som to ja urobil teraz s pánom Kočišom. Takže to len na vysvetlenie. Pýtam sa, či sa hlási do rozpravy niekto ústne. Končím možnosť prihlásiť sa. Dvaja páni poslanci. Ako prvý pán poslanec Miroslav Suja, pripraví sa pán poslanec Viliam Zahorčák. Nech sa páči.
M. Hort, podpredseda NR SR: (2008-07-01):
Faktické poznámky na vystúpenie na poslanca nie sú. Pán poslanec bol posledný, ktorý vystúpil v rozprave, a preto vyhlasujem všeobecnú rozpravu za skončenú. Prerušujem rokovanie o tomto bode, k hlasovaniu pristúpime o 11.00 hodine. Teraz bude nasledovať návrh poslankyne Národnej rady Slovenskej republiky Ivety Radičovej na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a o zmene a doplnení niektorých zákonov v znení neskorších predpisov . Ide o prvé čítanie. Tento návrh ste dostali ako tlač 675 a návrh na jeho pridelenie na prerokovanie výborom je v rozhodnutí č. 674. Pani poslankyňa, nech sa páči, je tu priestor pre vaše úvodné slovo.
Hrušovský, Pavol, podpredseda NR SR (2010-10-21):
Potrebujete technikov?
Grausová, Natália, poslankyňa NR SR (2019-09-24):
... nech nevyziapuje na mňa.
Danko, Andrej, podpredseda NR SR (2023-12-14):
Pán poslanec Dostál.
P. Hrušovský, predseda NR SR: (2003-10-30):
Prerušujem rokovanie do 14.00 hodiny. Pán poslanec Malchárek sa hlási s procedurálnym návrhom. Prosím, pán poslanec Malchárek. J. Malchárek, poslanec: Ďakujem pekne, pán predseda. Po dohode štyroch poslaneckých klubov by som poprosil, aby ste dali hlasovať o presune bodov 75 a 101 za bod 103. Sú to tlače 346 a 369. Ďakujem pekne.
Hrušovský, Pavol, predseda NR SR (2011-11-30):
Pán poslanec Novotný.
Mizík, Stanislav, poslanec NR SR (2018-09-17):
Ďakujem za slovo. Pán Sopko, prečo hneď v začiatku tento zákon odôvodňujete práve tzv. marginalizovanými menšinami? Naše slovenské, maďarské či rusínske deti, kde sú? Na začiatku ja by som výslovne zdôraznil naše deti, pretože deti z tzv. marginalizovaných skupín v mnohých školách majú obedy zadarmo, to je za nejaký ten centík. A s tým biologickým odpadom v dedinách asi nebude problém, ľudia ešte stále chovajú prasatá. Ďakujem za slovo.
Beluský, Martin, poslanec NR SR (2021-03-17):
Ďakujem pekne, ďakujem pekne za slovo. Pán Vetrák, ďakujem teda, že ste ešte aj vystúpili v rozprave. Tri poznámky, tri poznámky mám k vášmu vystúpeniu. Práve ste hovorili, teda že ako zabezpečiť to, aby, aby sme v tom zákone naformulovali nejaké ustanovenie, ktoré bude hovoriť, že kedy teda môže, nemôže ten poslanec alebo navrhovateľ prísť na výbor. Ja viem, teda že by to nebolo naozaj jednoduché, ale minimálne vieme spraviť to, že to mô... že to vlastne dopredu musí schváliť predseda toho výboru. Proste keď ako poslanec chcem byť neprítomný na výbore z nejakého dôvodu, tak proste požiadam dopredu o to predsedu výboru, aby mi schválil neprítomnosť, a keď mi to predseda schváli z objektívnych dôvodov, tak v poriadku, a keď mi to neschváli, tak budem musieť proste prísť, hej, a myslím si, že je v záujme každého predsedu výboru, aby tam bolo čo najviac poslancov, aby tam boli aj tí ministri, alebo štátni tajomníci, a myslím si, že tí predsedovia výborov to nebudú teraz kvôli nejakým kamarátskym linkám zneužívať, opozícii to nedovolí, koalícii to dovolí, a keď to tak budú robiť, tak bude musieť sa na to, samozrejme, nejako reagovať, ale verím, že to tak proste nebude, veď máme aj opozičných predsedov výborov, takže zase by sa to malo recipročne robiť aj opačne. Pri tých neospravedlnených neúčastiach, to máte pravdu, že treba byť opatrený, pretože ja si myslím, že opozícia má právo napr. neprísť na výbor a zablokovať ho, lebo aj to je forma proste tej práce tej opozície, takže určite v takom prípade si nemyslím, že by mali mať neospravedlnenú účasť, ale možno by sme, ja hovorím, už dneska to je v rokovacom poriadku upravené, nenavrhujem nejaké zmeny, len aby naozaj tí predsedovia výborov dávali pozor na to, aby niekto z nejakej lenivosti proste neprišiel na ten výbor a nemal z toho žiadne sankcie. A posledná vec, aj vy ste hovorili o tom, že či dva výbory, že, teda že by to bolo logisticky náročné. Súhlasím, podľa mňa, by to nemali byť iba dva výbory, lebo podľa mňa, teraz, keď máme výbory počas zasadnutia schôdze, tak by tá prestávka nemohla byť dvojhodinová, ale päťhodinová, aby sa všetky tie výbory, ktoré potrebujú zasadnúť, presúvali do tej miestnosti, čiže určite 13 výborov, tak ako to bolo navrhnuté, ja som za.
Laurenčík, Milan, podpredseda NR SR (2022-04-29):
S faktickou poznámkou vystúpi pán poslanec Jozef Valocký. Nech sa páči.
Danko, Andrej, predseda NR SR (2019-05-14):
S reakciou pani poslankyňa Cséfalvayová.
Kamenický, Ladislav, poslanec NR SR (2015-11-10):
Pán predseda, dajte hlasovať o návrhu zákona ako o celku s odporúčaním gestorského výboru schváliť.
Laurenčík, Milan, podpredseda NR SR (2021-10-05):
Ďakujem. Na vaše vystúpenie evidujem dve faktické poznámky. Končím možnosť prihlásiť sa s faktickou poznámkou. Ako prvý vystúpi pán poslanec Marián Viskupič, nech sa páči .
Laššáková, Jana, podpredsedníčka NR SR (2014-12-09):
Ďakujem pekne, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem všeobecnú rozpravu za skončenú. Chcete ešte dodať, či ste sa chceli (reakcia z pléna), aha, tak prepáčte, nevidela som vás. Nech sa páči, pani navrhovateľka, máte slovo.
Zajac, Pavol, poslanec NR SR (2015-10-06):
Vážené kolegyne a kolegovia, chcel by som pripomenúť hlavne členom finančného výboru, ale aj všetkým, ktorí by mali záujem, že finančný výbor cez obedňajšiu prestávku vykoná poslanecký prieskum na riaditeľstve Finančnej správy z dôvodu zlyhania informačného systému Finančnej správy v lete, keď Sociálna poisťovňa nemohla vypočítať a zaslať všetkým živnostníkom a podnikateľom na Slovensku výšku ich odvodov.
Kollár, Boris, predseda NR SR (2020-04-23):
Ďakujem, pán predsedajúci, za slovo. Už som nestihol z bočného hlasovania sa prihlásiť o faktickú, tak by som chcel to dať na pravú mieru. Pánovi Suskovi ja som to vysvetlil. Dneska platný právny predpis je taký, to dobre viete, že všetci traja kandidáti spĺňajú. Áno, je v programovom vyhlásení vlády, že chceme to do budúcnosti robiť tak, aby sudcovia neboli nominovaní do tejto rady. Aj to je pravdou. Pravdou je to, že ešte nemáme schválené PVV. Keď to schválime a potom vykonávacie zákony budú pripravené, môžme sa baviť od dneska možno tri, štyri mesiace. Dnes platí tento zákon. Rovnako pani prezidentka navrhla za kandidáta, alebo už je, sudcu Najvyššieho súdu. Táto nominácia možno, ktorú ste, o ktorej hovoril pán kolega Baránik to vysvetlil. Ja vysvetlím druhú, pani Svetlovskú, pani JUDr. Svetlovskú. Áno je, je to sudca Najvyššieho súdu, ale dnes spĺňa všetky predpoklady a podmienky rovnako do PVV. Ako naša strana súhlasila s tým, že v budúcnosti to už nebudú sudcovia, lebo tak sme sa na koaličnej rade dohodli. Ale dnes ešte som si vyhradil, že môžem dať sudcu. Ďakujem, to som len chcel, aby pán Susko vedel, prečo to je takto.
Martvoň, Anton, poslanec NR SR (2015-07-03):
Ďakujem pekne, pani predsedajúca. Tak, pán poslanec Lipšic, vypočuli sme si tu vaše skoro 40-minútové vystúpenie, kde pri niektorých veciach človek môže diskutovať, pri niektorých veciach človek sa musí iba pousmievať. Začnem teda tým, čo sa mi zdalo také trošku zvláštne a úsmevné. Vám vadí to, že štát zodpovedná za škodu a za trestné stíhanie ľudí na slobode a za nemajetkovú ujmu, ktorá týmto ľuďom bola spôsobená. No, viete, keď niekto koná v mene štátu a začne voči niekomu nepodložené a, v úvodzovkách by som povedal, vymyslené trestné stíhanie, tak, samozrejme, nech za to nesie v prvom rade zodpovednosť štát, keď niekto koná v jeho mene. Ale súčasné právne možnosti sú také, že štát si voči takémuto zamestnancovi alebo vyšetrovateľovi môže uplatniť tzv. právo regresnej náhrady. Čiže právo regresu tu je a dosť často býva hlavne v rámci štátnej správy využívané. Ďalej by som chcem povedať, že vy máte také dva zvláštne pohľady na spravodlivosť. V niečom vám chýba úmysel a čudujete sa, že niekto začne trestné stíhanie. Na druhej strane máme tu prípady, keď niekto nájde na východe parohy z jeleňa, neodovzdá ich poľovníkom, tak je za to trestne stíhaný. A váš kolega, vedľa vás čo sedí, nájde diviaka v lese, neodovzdá ho a nakoniec vidíte, sedí tu, klania sa tu a nezačalo sa voči nemu nič. Čiže tam vám to, pán Lipšic, nevadí, tam je to v pokoji a v poriadku, lebo je to Hlina. To isté, čo sa týka odhaľovania korupcie. Viete, no, vy ste tu kritizovali, že sú slabé výsledky. Chcem sa spýtať, keď ste bol minister vnútra, mali ste tam jasný prípad financovania SDKÚ cez pochybné zdroje, cez schránkové firmy. Začali ste vy nejaké trestné stíhanie za korupciu vo vzťahu k vašim bývalým koaličným partnerom? No nezačali. Jednoducho ste čakali, bol to váš koaličný partner. Samozrejme, netvrdím, že ako... (Prerušenie vystúpenia časomerom.)
Šimko, Jozef, poslanec NR SR (2020-03-20):
Sľubujem. (Potlesk.)
Kolíková, Mária, poslankyňa NR SR (2023-11-23):
124. No v prvom rade mňa by zaujímalo, pán poslanec, že aké ste mali oprávnenie na čítanie týchto esemesiek a je to, vy to veľmi dobre viete, že keď vytrhnete z kontextu esemesku a čítate ju a ešte to dopĺňate svojím vlastným kontextom, tak aby naozaj to malo zmysel, tak potom by tu mali mať relevantní poslanci asi priestor, keďže aj mňa ste veľakrát citovali, tak asi by som sa mala mať možnosť ku každej veci vyjadriť a pobaviť sa teda o tom, aký to má kontext, lebo ste toho naozaj povedali veľa, využili ste ten priestor, že môžete hocičo, hocikoľko povedať, povyťahovali ste, nevieme, z akého zdroja oprávneného ste čerpali tieto informácie, na základe čoho tieto informácie vôbec máte, aké máte k tomu oprávnenie, využívate to, že sme v parlamente a tu ten priestor na prejav je, samozrejme, v zmysle ústavy fakticky neobmedzený, to využívate, že tu môžete čokoľvek povedať, ale ja upozorňujem, že nie je mi znalá naozaj právna úprava, ako ste sa mohli oprávnene dostať k týmto informáciám a len upozorňujem, že vytrhávate z kontextu, dávate k tomu svoj vlastný komentár. A ja si dovolím iba niektoré veci uviesť a som rada, že je tu aj pán Lučanský, pretože asi sa o tom budeme veľakrát rozprávať. Je veľmi, veľmi smutné, že tragické úmrtie generála Lučanského používate vždy, keď vám chýbajú argumenty. Je to veľmi smutné. Ale treba povedať, že ak si myslíte, že čokoľvek mu bolo ublížené, tak mu bolo ublížené za šéfovania väzenstva človekom, ktorého ste si dosadili vy. Dosadil si ho minister spravodlivosti za premiéra Pellegriniho. To nebol môj človek. Šéfoval väzenstvu človek, ktorého ste si vy vybrali, tak tu nerozprávajte, že vlastne tu sa dialo niečo, čo ste nemali pod kontrolou, to proste vôbec nie je pravda.
Brocka, Július, poslanec NR SR (2010-12-16):
Pán minister, vy ste predkladateľovi návrhu na zvolanie tejto schôdze povedali, že mnohými svojimi výrokmi, polopravdami alebo nepravdami sa znevažuje. Pán minister, ja by som to povedal inak. Pán poslanec Vážny je neuveriteľne drzý. Pán poslanec Vážny si myslí, že na Slovensku ľudia majú veľmi krátku pamäť, že už zabudli na to, ako on napáchal veľké národohospodárske škody. Napríklad jedným tendrom, pán poslanec Vážny pri mýtnom tendri pripravil túto krajinu o 6 mld. Sk. Vy, pán minister Figeľ, zmenou výstavby diaľnic jedného úseku pri Žiline ste Slovenskej republike zarobili 100 mld. Sk. A tento pán poslanec Vážny vám chce niečo vytknúť? Pán poslanec Vážny, ktorý sám si myslel o PPP projektoch, že sú pre Slovensko neprijateľné, nevhodné, až keď ho jeho premiér Fico presvedčil, tak povedal, že pán minister mieni, pán premiér mení. Ja by som, pán minister Figeľ, na vašom mieste, vy ste veľmi slušný človek, ja by som vášmu predchodcovi povedal, že: Pán Vážny, hanbite sa a mlčte!
Válek, Igor, poslanec NR SR (2023-12-07):
Ďakujem za slovo, pán predsedajúci. Vážený pán predsedajúci, vážené pani poslankyne, vážení páni poslanci, v súlade s § 73 zákona o rokovacom poriadku som bol určený výborom za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného  návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet, ústavnoprávny výbor, Výbor Národnej rady pre hospodárske záležitosti, výbor pre pôdohospodárstvo a životné prostredie. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Pán predsedajúci, prosím, otvorte rozpravu k uvedenému návrhu zákona.
Vlčan, Samuel, minister pôdohospodárstva a rozvoja vidieka SR (2021-11-24):
Ďakujem. Práve tie finančné nástroje sú smerované pre tých, ktorí inak sa nevedia financovať. To znamená, že buď nemajú dostatočne silný úverový kredit, alebo sú vylúčení možnože z podpory kvôli pravidlám Európskej únie, že nevieme ich z druhého piliera financovať. A čo sa týka tej podpory tým začínajúcim, my práve pripravujeme v rámci podopatrenia 6.3 spustiť výzvu práve pre začínajúcich poľnohospodárov, kde len na prípravu podnikateľského zámeru budú môcť čerpať 15 000, a potom z výzvy podopatrenia 6.1 budú môcť na rozbeh čerpať až 50 000 euro, pri tej prvej výzve, tam bude alokácia niekde 6,7 mil. a pri tej ďalšej výzve bude alokácia, myslím, 31 celá... 31,5 mil., takže my sa práve snažíme tými našimi opatreniami podporiť tých mladých, aby sme nových hráčov uviedli na trh, musíme to, samozrejme, robiť v kombinácii s ďalšími opatreniami, že aby sme teda im umožnili prístup k pôde, preto ja možno už začiatkom budúceho roka prídem s novým zákonom na úpravu tzv. registra užívacích vzťahov v pôde, kde sa na katastroch bude kontrolovať, že kto vie preukázať nájomný vzťah v akej veľkej výmere. Predpokladáme, že práve tí veľkí nepreukážu k tým obhospodarovaným plochám, a tak sa jednoducho vytvorí priestor, aby sa v rámci nových rozdeľovacích plánov užívacích vzťahov k pôde vedela pôda prideliť aj tým, ktorí budú mať záujem prísť na trh. Ďakujem.
Laššáková, Jana, podpredsedníčka NR SR (2013-06-27):
Ďakujem pekne, pán podpredseda vlády, a teraz prosím, pán podpredseda vlády, aby ste v limite 15 minút odpovedali na otázky adresované predsedovi vlády podľa vyžrebovaného poradia. Prvá otázka je od pána poslanca Štefana Hrehu, ktorý je tu prítomný, a otázka znie: „Vážený pán predseda, v súvislosti s témami stratégie inteligentnej špecializácie členských štátov, pán predseda vlády, v akom štádiu spracovania je tento dôležitý dokument u nás na Slovensku?“ Nech sa páči, pán podpredseda vlády, prosím o odpoveď, ako aj o oznámenie ukončenia odpovede.
Hrušovský, Pavol, predseda NR SR (2011-11-30):
Hlasujeme o bodoch zo spoločnej správy. Spoločná spravodajkyňa ich odporúča schváliť. (Hlasovanie.) 140 prítomných, 76 za návrh, 64 sa zdržalo. Návrh sme schválili. Prosím ďalší návrh.
Dostál, Ondrej, poslanec NR SR (2017-09-13):
Ja si myslím, že pán podpredseda Bugár má pravdu, že kolega Baránik bude za svoje tvrdenia napadnutý v občianskom súdnom konaní, pretože dotyčný, dotyčný pán a zrejme aj jeho kancelária má sklon takýmto spôsobom riešiť veci. Viac o tom poviem vo svojom diskusnom príspevku v rozprave.
Grendel, Gábor, podpredseda NR SR (2022-05-10):
Pani poslankyňa Anna Zemanová.
B. Bugár, podpredseda NR SR: (2003-01-14):
Pán minister, predpokladám, že nechcete zaujať stanovisko k rozprave, ináč k tej jednej vete máte možnosť. (Smiech.) Nech sa páči.
Blanár, Juraj, podpredseda NR SR (2023-02-14):
Ďakujem, pán spravodajca. Hlasovanie bolo oznámené, takže prerušujem rokovanie o tomto bode programu. Ďakujem pánovi navrhovateľovi aj pánovi spravodajcovi za spoluprácu. Vážené pani poslankyne, páni poslanci, keď sa tak pozerám na program, ktorý mám pred sebou, tak som dospel k nasledovnému záveru. V záujme toho, aby som nejakým spôsobom nezväčšoval chaos v prepadnutých bodoch, pretože tých už je naozaj neúrekom, a vytvoril nejaký priestor pre efektívnosť rokovania, vidím, že tu nie sú v rokovacej sále tak predkladateľ ďalších troch bodov: 105, 106, 107, ale rovnako sú tu neni ani predstavitelia vlády, ktorí majú predkladať bod 108, 109 a 110, je to konkrétne pán minister Holý a podpredseda vlády a pán minister Lengvarský, čiže z tohto dôvodu, vážené pani poslankyne, páni poslanci, uzatváram dnešný rokovací deň a budeme pokračovať zajtra o 8.30 hod. Ďakujem za porozumenie, budeme pokračovať bodom 105 (parlamentná tlač 1320) pána predkladateľa Tarabu. Ďakujem vám za porozumenie, pevne verím, že chápete moje rozhodnutie, lebo to nemá zmysel, aby som tu nechal prepadnúť ďalších 20 bodov, keďže nevidím tu predkladateľov. Prajem vám pekný večer a dovidenia zajtra o 8.30 hod. (Prerušenie rokovania o 19.20 hodine.) 183
Matovič, Igor, poslanec NR SR (2012-05-11):
Najprv teda k tej prvej téme, k menšinám. Zaznelo tu taký výpočet, teda, že či je štyri, päť percent alebo koľko vlastne je homosexuálnej menšiny na Slovensku. Tam to ja osobne cítim, že vlastne menšina je preto menšina, lebo jednoducho je v menšine a nie je podstatné, či to je 4, 5 alebo naozaj 0,001 %. A vždy by sme sa mali snažiť všetkým ľuďom na Slovensku dať rovnaké práva, ale nemali by sme sa schyľovať k tomu, aby sme pod rúškom akože antidiskriminačného správania zrazu zaviedli diskrimináciu prirodzeného vzťahu muža a ženy. A tak mi niekedy snaha proregistrovaných partnerstiev aktivistov pripadá, že nakoniec cieľom ani nie je vyzdvihnúť vzťah toho homosexuálneho páru, ale potlačiť vzťah muža a ženy do ústrania. Čo sa týka názoru na anonymné podania, tam, Janko, s tebou nezdieľam názor, že nie je správne, aby sme vlastne reflektovali nejaké podnety na základe anonymných podaní. Bohužiaľ, v štáte, kde políciu, prokuratúru, súdy de facto ovládajú politici, lebo tí nominujú tých kľúčových ľudí na týchto pozíciách alebo vytvárajú pravidlá, ako tieto organizácie fungujú. Je veľa ľudí, ktorí nedôverujú týmto organizáciám alebo inštitúciám a tým pádom by sme ich mali chrániť. A to si povedal aj ty potom v ďalšej vete, že mali by sme chrániť ľudí, ktorí sa dokážu postaviť proti korupcii. A ja si myslím, že práveže aj anonymná forma alebo možnosť anonymne podať nejaký podnet, je forma chránenia tých ľudí, ktorým záleží na boji proti korupcii. A možno raz dospejeme do štádia, kedy toto chránenie budeme môcť zrušiť. Ale zatiaľ na Slovensku asi chrániť musíme.
Bugár, Béla, podpredseda NR SR (2018-06-19):
Na vystúpenie pána poslanca s faktickou pán poslanec Baránik. Nech sa páči.
Paška, Pavol, predseda NR SR (2012-10-23):
(Hlasovanie.) 141 prítomných, 136 za, 5 sa zdržali. Návrhy sme schválili. Ďakujem, pán spravodajca. Pán poslanec Hreha uvedie hlasovanie v prvom čítaní o návrhu zákona č. 333 o orgánoch štátnej správy v oblasti daní, poplatkov a colníctva. Je to tlač 236. (Hlasovanie o vládnom návrhu zákona, ktorým sa mení a dopĺňa zákon č. 333/2011 Z. z. o orgánoch štátnej správy v oblasti daní, poplatkov a colníctva v znení neskorších predpisov a ktorým sa menia a dopĺňajú niektoré zákony , tlač 236.)
Dostál, Ondrej, poslanec NR SR (2017-09-14):
Ďakujem pánovi poslancovi Jarjabkovi, že vystúpil v rámci rozpravy a je možnosť reagovať. Myslím si, že je to korektný spôsob. K tej právnej argumentácii, ktorou začal. Nerozumiem celkom, prečo sa odvolal na zákon o vyznamenaniach, ktorý menuje vyznamenania, menuje, že sa zriaďuje medaila prezidenta Slovenskej republiky. A § 2 ods. 3 naozaj, ako ste povedali, uvádza, že iné vyznamenania sú vyznamenania podľa osobitných predpisov. Ak by toto bol osobitný predpis, ktorý by mal upraviť iné vyznamenanie, v poriadku, je to možné. Ale v tom prípade by to bolo vyznamenania a vyznamenanie v súlade s čl. 102 ods. 1 písm. i) udeľuje prezident, ak na to nesplnomocní iný orgán. Čiže aj ten osobitný predpis, ktorý by prípadne upravoval iné vyznamenania, by musel rešpektovať ústavu čl. 102 písm. i), teda ods. 1 písm. i) a musel by rešpektovať, že vyznamenania udeľuje prezident republiky. Ak to je ale tak, že, že to nie je vyznamenanie, tak potom dobre, nie je to vyznamenanie, len potom nerozumiem, prečo ste sa odvolali na zákon o štátnych vyznamenaniach, lebo ten je v tom prípade bezvýznamný z hľadiska posudzovania štátnej ceny Alexandra Dubčeka. A pokiaľ ide o ten politický aspekt, tak samozrejme, že vychádzame z iných, iných hodnotových nastavení, ale teda keď som sa pýtal zrovna na obdobie pred desiatimi rokmi, tak si myslím, že to bolo ešte, ešte pred krízou, tak, tak nebolo celkom Slovensko v takej situácii, že by si nemohlo dovoliť nejakých pár tisíc rozdeliť na vyznamenania. Čiže to nepovažujem za celkom uspokojivú odpoveď. Ďakujem.
Janíková, Mária, poslankyňa NR SR (2016-03-23):
Vážený pán predseda, vážené pani poslankyne, páni poslanci, na tajné hlasovanie o návrhu na voľbu predsedu Výboru Národnej rady Slovenskej republiky pre nezlučiteľnosť funkcií bolo vydaných a poslanci si osobne prevzali 150 hlasovacích lístkov, teda na voľbe bolo prítomných 150 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu predsedu Výboru Národnej rady Slovenskej republiky pre nezlučiteľnosť funkcií všetci poslanci odovzdali hlasovacie lístky. Zo 150 odovzdaných hlasovacích lístkov boli všetky platné. Zo 150 platných hlasovacích lístkov overovatelia zistili, že o návrhu na voľbu Martina Poliačika za predsedu Výboru Národnej rady Slovenskej republiky pre nezlučiteľnosť funkcií hlasovalo za 122 poslancov, proti 12, zdržalo sa 16. Podľa § 15 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov na zvolenie predsedu výboru Národnej rady Slovenskej republiky je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bol za predsedu Výboru Národnej rady Slovenskej republiky pre nezlučiteľnosť funkcií zvolený Martin Poliačik. (Potlesk.) Overovatelia poverujú svojho člena Máriu Janíkovú oboznámiť o výsledku hlasovania Národnú radu Slovenskej republiky.
P. Hrušovský, predseda NR SR: (2004-01-20):
(Hlasovanie.) 146 prítomných, 67 za , 18 proti, 60 sa zdržalo, 1 nehlasoval. Návrh sme neschválili.
Pellegrini, Peter, predseda NR SR (2015-05-20):
Panie poslankyne, páni poslanci, pýtam sa ešte raz, či každý využil svoje právo hlasovať. Ak áno, vyhlasujem tajné hlasovanie za skončené. Prosím teraz overovateľov, aby sa ujali svojej funkcie. Zároveň navrhujem, aby sme čas, ktorý overovatelia strávia spočítavaním hlasov, využili na pokračovanie v rokovaní. Pán poslanec? (Krátka technická prestávka.) Takže by sme pokračovali v dokončení otvoreného bodu, to znamená návrhu pani poslankyne Nicholsonovej a Martina Poliačika na vydanie zákona o výchove a vzdelávaní a o zmene a doplnení niektorých zákonov. Poprosím pani navrhovateľku, aby zaujala svoje miesto, pán Fronc ako spravodajca je na svojom mieste. Pán poslanec, pán predseda Blaha ešte s informáciou o výbore.
R. Madej, poslanec: (2005-05-25):
Dnes z predmetnej správy, ktorú prerokúva Národná rada, prišli najzávažnejšie informácie asi tie, že v roku 2000 napadlo na prokuratúry v Slovenskej republike vyše 90 000 vecí, v roku 2004 napadlo na prokuratúry v Slovenskej republike 139 384 vecí. Ide teda o nárast nápadu za posledných 5 rokov, nárast oproti roku 2000 o 54 %. Z toho vyplýva zaťaženie ľudí, otázka celkového personálneho obsadenia. Myslím si, že aj vzhľadom na to, že už 15 rokov nedošlo na prokuratúre k navýšeniu funkčných miest prokurátorov na okresných a krajských prokuratúrach, je potrebné reagovať na rast kriminality, ktorý na Slovensku je, a stále kriminalita sa zvyšuje, a ďalej je potrebné určite reagovať aj na novoprijaté trestné kódexy, ktoré Národná rada tento a minulý týždeň prijala. Ja tiež preto prosím o podporu tohto uznesenia. Ďakujem pekne.
Pčolinský, Peter, podpredseda NR SR (2022-10-27):
Ďakujem pekne. Dávam slovo spoločnému spravodajcovi z výboru pre obranu a bezpečnosť poslancovi Igorovi Husovi, aby informoval Národnú radu o výsledku rokovania výboru a aby odôvodnil návrh a stanovisko gestorského výboru.
Kažimír, Peter, podpredseda vlády a minister financií SR (2014-03-20):
Ja nebudem odpovedať za pána ministra zahraničných vecí, nehnevajte sa, určite nie. V tejto jeho konkrétnej veci ja mám svoju kartu bolesti, takže určite vám... (Povedané s úsmevom a následne smiech v sále.)
Kozelová, Monika, poslankyňa NR SR (2020-09-23):
Pán poslanec, regióny skutočne padli dolu. Sľubovaná diaľnica do Košíc straší dodnes asi všetkých investorov, lebo skutočne by na východe aj radi investovali, pretože pracovnej sily je tam, ako hovoríte, viac ako dosť. Mne nevadí automobilový priemysel, ale aj ja súhlasím s tým, že nemôžeme z neho robiť modlu. Veď sa len pozrime na zlikvid; lebo tu je množstvo odvetví, ktoré majú u nás tradíciu. Keď sa tak pozrieme len na zlikvidovaný textilný priemysel, zlikvidovaný sklársky priemysel, obuvnícky priemysel, veď v tom sme boli svetové jednotky. Je potrebné aj z môjho hľadiska naštartovať tieto odvetvia. A súhlasím s kolegom Bubnárom, že konzum nám zatienil myseľ a tá situácia je taká, aká je. Ale verím, že táto vláda, aj keď za štyri roky možno nedokáže vrátiť to, čo tu bolo a všetko znova vybudovať, lebo bude to ťažké, ale dokáže obnovu v regiónoch aspoň naštartovať, a ja pevne verím, že to bude s podporou komplet celého parlamentu. Súhlasím s tým, že na východe je potrebné prebudiť život a skutočne vybudovať tam dostatok pracovných miest. A keby to bolo na mne ako Bratislavčanke, ja vám tam s radosťou pošlem aj celé hlavné mesto, pretože nám to, že sme hlavné mesto, v Bratislave naozaj nerobí dobre, tomu verte. Ďakujem.
A. Belousovová, podpredsedníčka NR SR: (2007-10-23):
Predpokladám, pán navrhovateľ, že sa nebudete vyjadrovať. Pán spravodajca takisto. Prerušujem rokovanie o tomto bode programu. Bod 56, tak ako je uvedený v schválenom programe schôdze, prerokujeme dnes popoludní o 14.00 hodine, a preto teraz pristúpime k rokovaniu o ďalšom bode programu, ktorým je druhé čítanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 216/1995 Z. z. o Komore geodetov a kartografov . Vládny návrh zákona ste dostali pred prvým čítaním ako tlač 345 a spoločnú správu výborov máte ako tlač 345a. Prosím pána ministra pôdohospodárstva Slovenskej republiky pána Miroslava Jureňu, aby vládny návrh zákona odôvodnil. Nech sa páči, pán minister, máte slovo.
P. Paška, predseda NR SR: (2009-10-27):
(Hlasovanie.) 132 prítomných, 128 za, 3 sa zdržali, 1 nehlasoval. Tieto body sme schválili.
Matovič, Igor, poslanec NR SR (2013-04-30):
Pán predseda, prosím vás, aby ste vyradili body 1 a 2 z návrhu programu tento schôdze, lebo myslím si, že mali by sme žiť v krajine, kde platí slovo premiéra. A pán premiér, predseda vašej politickej strany, pred týždňom prisľúbil, že v žiadnom prípade tento návrh alebo tieto dva návrhy nepôjdu v skrátenom legislatívnom konaní.
Sulík, Richard, predseda NR SR (2011-06-28):
Dobre. Ďakujem pekne. Ideme teda hlasovať o troch pozmeňujúcich, o troch doplňujúcich návrhoch. Prvý návrh je návrh podpredsedu Fica, a to vo štvrtok o deviatej ráno hlasovať o posilnení cenovej stability životne dôležitých tovarov, služieb, energií. Druhý návrh je návrh pána poslanca Rašiho, a to prerokovať Správu o rušení lôžok. Pán Raši, bez konkrétneho časového údaju to... (Reakcia poslanca.) Do 30 dní. Aha, predložiť, tak. Takže druhý návrh je predložiť správu. A tretí návrh bol od pána poslanca Číža, a to prerokovať Správu o slovensko-maďarských vzťahoch. Takže ideme hlasovať. Prosím, hlasujte teraz o prvom návrhu, to je návrh podpredsedu Fica, zaradiť do bodu programu posilnenie cenovej stability životne dôležitých tovarov, služieb a energií. (Hlasovanie.) Zo 145 prítomných poslancov hlasovalo 68 za, 49 proti, 27 sa zdržalo, 1 nehlasoval. Tento návrh nebol prijatý. Teraz, prosím, hlasujte o návrhu pána poslanca Rašiho, a to predložiť Správu o rušení lôžok. Túto správu má predložiť minister zdravotníctva do 30 dní. (Hlasovanie.) Z prítomných 142 poslancov hlasovalo 66 za, 10 proti, 64 sa zdržalo, 2 nehlasovali. Tento návrh sme tiež neschválili. Teraz budeme hlasovať o návrhu pána poslanca Číža prerokovať Správu o slovensko-maďarských vzťahoch. (Hlasovanie.) Prítomných 143 poslancov, hlasovalo 68 za, 51 proti, 23 sa zdržalo, 1 nehlasoval. Ani tento návrh nebol schválený. Teraz dávam hlasovať o programe schôdze ako o celku. Prosím, prezentujte sa a hlasujte teraz. (Hlasovanie.) Prítomných 145 poslancov, hlasovalo 78 za, 21 proti, 45 sa zdržalo, 1 nehlasoval. (Ruch v sále.) Schválili sme program 20. schôdze Národnej rady. Poprosím o kľud v miestnosti, páni. Chcem vás informovať, že na základe dohody z poslaneckého grémia nebudeme hlasovať pozajtra, vo štvrtok, o 17.00 hod. V ostatných rokovacích dňoch budeme o prerokovaných bodoch programu hlasovať o 11.30 a o 17.00 hod. Ďalej by som chcel informovať, že na 20. schôdzi Národnej rady je potrebné vykonať tri voľby, a to člena Rady pre vysielanie a retransmisiu, ďalej Rady pre reguláciu a voľbu kandidátov na vymenovanie za členov výberových komisií na miesta sudcov. Navrhujem, aby sa tieto voľby konali verejne prostredníctvom hlasovacích lístkov, a to vo štvrtok 30. júna po hlasovaní o 11.30 hod. Pýtam sa, či je takýto súhlas. (Reakcia pléna.) Ďakujem. Pán poslanec Paška.
Kočiš, Eduard, poslanec NR SR (2022-05-24):
Veľmi pekne ďakujem za slovo, pán predsedajúci. Pán kolega Fico, toto nie je historický krok smerom k rodinám, ale toto je hysterický krok od rodín. Kto to vidí, ten naozaj o tomto nezmyselnom kroku nemusí vôbec ani sám vo svojom vnútri polemizovať a obhajovať to spôsobom takým, že dajme tým rodinám, pretože teraz je to správne. Áno, dajme tým rodinám, ale racionálnym a uváženým spôsobom, nie takto chaoticky. Rodinná revolúcia má vyzerať úplne inak. Nie takto, ako je to prezentované. Toto je iba také zalepenie očí a také iba naozaj slabé, slabá náplasť rozkrádania po dvoch rokoch a nesystematického šafárenia či už tejto, alebo minulej vlády, buď na ktorej čele stál Matovič, alebo na ktorej teraz stojí Heger. Plyn, elektrická energia, potraviny a pohonné hmoty, neuveriteľné zdražovanie, a vláda Slovenskej republiky už osem mesiacov naozaj spinká krásnym zimným spánkom ako taká Šípková Ruženka a jediné, s čím vie prísť na svetlo božie, je to, že nebojte sa, dobre bude. Toto tu už počúvame dva roky a ľudia sa už naozaj boja, že dobre nebude. Ak vezmete zdroje mestám, obciam, vyšším územným celkom v sume nejakých 400 mil. eur, tak jednoducho tá obec, hoci najmenšia, alebo stredne veľké mesto alebo aj vyšší územný celok nemá inú možnosť, ako zvýšiť miestne dane a miestne poplatky. Na toto netreba tri školy vysokého ekonomického zmýšľania, na to stačí jednoduchá matematika. Ak považujete, vážení kolegovia z vládnej koalície, 4 plus 23 za nejakú rodinnú revolúciu v roku 2022 a nejakých 35 eur v roku 2023 za niečo prevratné, tak naozaj klobúk dole, to ste naozaj prevratne za päť mesiacov vymysleli!
Blanár, Juraj, podpredseda NR SR (2021-11-10):
Posledná faktická poznámka, pán poslanec Taraba.
P. Hrušovský, predseda NR SR: (2003-07-04):
(Hlasovanie.) 133 prítomných, 114 za návrh, 11 proti, 7 sa zdržalo, 1 nehlasoval. Konštatujem, že návrh sme schválili. Pristúpime k tretiemu čítaniu o prerokúvanom vládnom návrhu zákona. Pýtam sa prítomných poslancov, či sa chce niekto v treťom čítaní prihlásiť do rozpravy ústne, keďže som nedostal písomné prihlášky. Konštatujem, že nie je to tak, preto vyhlasujem rozpravu o tomto bode programu za skončenú. Prosím pána spoločného spravodajcu, aby navrhol uznesenie na hlasovanie o návrhu zákona ako o celku. Pán spoločný spravodajca, nech sa páči. R. Vavrík, poslanec: Ďakujem pekne. Pán predseda, dajte hlasovať o tom, že Národná rada sa uzniesla na znení tohto návrhu zákona v znení schválených pripomienok.
Mizík, Stanislav, poslanec NR SR (2021-10-01):
Ďakujem za slovo. Pán Blaha, aj keď tu nie ste, aby sme boli spravodliví, NAKA bola stvorená za vašej vlády. Stvoril ju váš fešáčik s vytreštenými očami, pán Kaliňák. (Smiech v pléne.) Od začiatku som hovoril, že je to prapodivné zoskupenie, potetovaní holohlavci asi od Bödöra premiešaní s ľuďmi, ktorí poberali štipendiá od Sorosa. Podhubie ste vytvorili vy a teraz sa táto chobotnica rozmnožuje za prispenia pána Lipšica. Takže tak, keď chceme byť spravodliví. Áno, tento trestaný šéf špeciálnej prokuratúry obhajoval týpky, o ktorých ste hovorili. A ja by som k tomu dodal, bol aj obhajca mentálnych prípadov a exotov, anarchistov a urážačov všetkého slovenského, Kálmusa a Lorenza. Pán Lipšic má zázračné lepidlo. Všetok odpad sa na neho nalepuje. A keď ste spomenuli Tódovú, Hanzelovú, Kovačičovú, zabudli ste aj na ich parťáka Grendela. Partia musí byť predsa pokope, kompletne vymenovaná. A to rúško mám na sebe len preto, aby ma pán Laurenčík nevykázal, aby som mohol hovoriť to, čo som hovoril teraz, ale už mi začal zase astmatický záchvat, takže idem preč na čistý vzduch. Ďakujem.